b"\n_START_ARTICLE_\nThe Lookout\n_START_SECTION_\nHandling\n_START_PARAGRAPH_\nChris Pratt (Joseph Gordon-Levitt) var alles store idol i ungdomstiden - han var stjernen p\xc3\xa5 hockeylaget, popul\xc3\xa6r og generelt godt likt av alle. S\xc3\xa5 ble han ansvarlig for en bilulykke som drepte alle medpassasjerene hans, inkludert kj\xc3\xa6resten, og han selv fikk hukommelsestap med p\xc3\xa5 kj\xc3\xb8pet. N\xc3\xa5 er han en mann i starten av tjue\xc3\xa5rene som m\xc3\xa5 skrive ned den minste ting som skjer i livet sitt for \xc3\xa5 huske ting, samtidig som han jobber som oppvasker i en bank og h\xc3\xa5per p\xc3\xa5 forfremmelse. Han bor sammen med Lewis (Jeff Daniels), som er Chris' eneste venn og som er blind._NEWLINE_S\xc3\xa5 blir han involvert i livet til den kule Gary Spargo (Matthew Goode), som f\xc3\xa5r ham til \xc3\xa5 f\xc3\xb8le seg verdsatt igjen. Han kommer p\xc3\xa5 gode busser med vennekretsen til Gary, og alt ser ut til \xc3\xa5 ordne seg. Men det viser seg at intensjonene til Gary slett ikke er som de ser ut. De planlegger nemlig et bankran, og n\xc3\xa5r Chris skj\xc3\xb8nner at han blir lurt trill rundt, m\xc3\xa5 han til tross for alle sine mentale hindringer pr\xc3\xb8ve \xc3\xa5 stoppe dem."